२. चुनाव जित्न बलियो संगठन चाहिन्छ । नयाँशक्तिले पर्याप्त रूपमा देशव्यापी संगठन निर्माण गर्न सकेको छैन । बनेकै संगठनमा पनि आन्तरिक मतभेदहरू बढेका कारण पनि यसप्रति जनताको आकर्षण रहेन । नयाँशक्तिमा माओवादी र गैरमाओवादी पृष्ठभूमि भएका मानिसहरू छन् । ‘फरक वैचारिक पृष्ठभूमि भएकाहरूबीच द्वन्द्व बढेकाले संगठन बलियो हुन सकेन,’ एक जना नयाँशक्तिकै नेता स्वीकार्छन्, ‘अन्तरघुलन हुन केही समय लाग्छ ।’
